Nog 'n pienkvoet vir Johan Goosen | Netwerk24
Deur Elsje du Toit 10 Oktober 2017 13:49
Aletia Goosen se aankondiging op Instagram oor haar en Johan Goosen se tweede swangerskap.Foto: Instagram
Johan Goosen en sy vrou, Aletia, en hul eersteling, Stean. Hulle verwag hul tweede seun in Maart 2018. Foto: Instagram
Die gelukwensinge stroom in nadat Johan Goosen, die voormalige Springbok-losskakel, op Instagram aangekondig het dat die gesin in Maart volgende jaar 'n pienkvoet ryker gaan word.
Goosen en sy vrou, Aletia, het Maandag op Instagram aangekondig dat hulle nog 'n seun verwag.
Aletia, wat reeds 16 weke swanger is, het 'n foto van hul eerste seun, Stean (21 maande), by 'n swartbord gedeel. Op die bord staan: "I'm going to get a little brother. Due March 2018."
Die inskrywing by die foto lui: "Opgewonde om aan te kondig dat iemand 'n kleinboet gaan kry. #16weekspregnant #march2018 Dankie Here vir die grootste seën van 'n gesonde babalyfie @johangoosen."
Goosen het ook die foto op sy Instagram gedeel met drie emotikons van 'n gesiggie met 'n cowboyhoed op.
Talle mense het die egpaar gelukgewens.
Goosen deel graag foto's van hom en Stean waar hulle met 'n rugbybal speel.
Voorheen is daar berig dat Montpellier glo daarin belangstel om Goosen uit sy bestaande kontrak by Racing 92 te koop, maar sy agent, Eduard Kelder, kon nie daarop kommentaar lewer nie omdat die saak nog nie afgehandel is nie.